CELEX: 62014TA0199
Language: fi
Date: 2015-10-29 00:00:00
Title: Asia T-199/14: Unionin yleisen tuomioistuimen tuomio 29.10.2015 – Vanbreda Risk & Benefits v. komissio (Julkiset palveluhankinnat — Tarjouspyyntömenettely — Omaisuus- ja henkilövakuutuspalvelut — Tarjoajan tarjouksen hylkääminen — Päätös sopimuksen tekemisestä toisen tarjoajan kanssa — Yhdenvertainen kohtelu — Oikeussäännön, jolla annetaan yksityisille oikeuksia, riittävän ilmeinen rikkominen — Sopimukseen perustumaton vastuu — Mahdollisuuden menettäminen — Välituomio)

21.12.2015   
            
            
               FI
            
            
               Euroopan unionin virallinen lehti
            
            
               C 429/19
            
         Unionin yleisen tuomioistuimen tuomio 29.10.2015 – Vanbreda Risk & Benefits v. komissio
   (Asia T-199/14) (1)
   
   ((Julkiset palveluhankinnat - Tarjouspyyntömenettely - Omaisuus- ja henkilövakuutuspalvelut - Tarjoajan tarjouksen hylkääminen - Päätös sopimuksen tekemisestä toisen tarjoajan kanssa - Yhdenvertainen kohtelu - Oikeussäännön, jolla annetaan yksityisille oikeuksia, riittävän ilmeinen rikkominen - Sopimukseen perustumaton vastuu - Mahdollisuuden menettäminen - Välituomio))
   (2015/C 429/25)
   Oikeudenkäyntikieli: ranska
   
      Asianosaiset
   
   
      Kantaja: Vanbreda Risk & Benefits (Antwerpen, Belgia) (edustajat: aluksi asianajajat P. Teerlinck ja P. de Bandt, sitten asianajajat P. Teerlinck, P. de Bandt ja M. Gherghinaru)
   
      Vastaaja: Euroopan komissio (asiamiehet: S. Delaude ja L. Cappelletti)
   
      Oikeudenkäynnin kohde
   
   Yhtäältä komission 30.1.2014 tekemän sen päätöksen kumoaminen, jolla komissio on hylännyt kantajan tarjouksen tarjouskilpailumenettelyssä OIB.DR.2/PO/2013/062/59, joka koskee omaisuusvakuutus- ja henkilövakuutuspalveluja (EUVL 2013/S 155-269617), sekä sen päätöksen kumoaminen, jolla hankintasopimus on tehty toisen tarjoajan kanssa, ja toisaalta vahingonkorvausvaatimus
   
      Tuomiolauselma
   
   
               1)
            
            
               Euroopan komission 30.1.2014 tekemä päätös, jolla on hylätty Vanbreda Risk & Benefitsin tekemä tarjous tarjouskilpailumenettelyn OIB.DR.2/PO/2013/062/591 osasta 1, joka koskee omaisuusvakuutus- ja henkilövakuutuspalveluja (JO 2013/S 155-269617), ja jolla hankintasopimus on tehty toisen tarjoajan kanssa, kumotaan.
            
         
               2)
            
            
               Euroopan unioni velvoitetaan korvaamaan vahinko, joka Vanbreda Risk & Benefitsille on aiheutunut siitä, että se on menettänyt mahdollisuuden edellä mainittuun hankintasopimukseen ja menettänyt hankintoihin liittyvät suositukset.
            
         
               3)
            
            
               Vahingonkorvausvaatimus hylätään muilta osin.
            
         
               4)
            
            
               Asianosaiset esittävät unionin yleiselle tuomioistuimelle tämän tuomion tiedoksiantamisesta lähtien luettavassa kuuden kuukauden määräajassa yhteisellä sopimuksella vahvistamansa summan, joka maksetaan korvauksena tästä vahingosta.
            
         
               5)
            
            
               Ellei mainittuun sopimukseen päästä, asianosaiset ilmoittavat unionin yleiselle tuomioistuimelle saman määräajan kuluessa korvauksen täsmällistä määrää koskevat vaatimuksensa.
            
         
               6)
            
            
               Oikeudenkäyntikuluista päätetään myöhemmin..
            
         
      (1)  EUVL C 159, 26.5.2014.